JohanHeinsen/ENO huggingface dataset:
Viborger Samler, 1848-05-15
Norske Aviser berette, at den norske Roflotille skal sættes i seilfærdig Stand. – Prinds Oscar var afreist til Carlscrona for at gaae ombord paa eet af de der udrustede Linieskibe. – Sympathierne for Danmark udtale sig alt mere og meere man annoncerer Concerter, Baller og Forestillinger til Fordeel for den danske Sag.
Viborger Samler, 1848-05-15
Fra Helsingborg berettes i Øresundsposten", at en Skrivelse var ankommet fra Hovedstaden til Kronfogedcontoiret sammesteds om ufortøvet at indsende Forslag til Jndqvartering for 18,000 Mand i Egnen fra Kullen til Landscrone. (Hels. Av.)¬
Viborger Samler, 1848-05-15
(Af et Brev fra Sverrig.) De veed, at Hertugen af Augustenborg har kjøbt Gräfsnas i Vestergothland. Han kommer dog nok neppe nogensinde og besøger dette sit Slot; thi Folket i den hele Omegn har helligt lovet og svoret, at slaae ham ihiel ligesaasnart at han vilde gjøre dem et naadigt Besøg, og Folket især i den Deel af Landet, er bekjendt for at holde, hvad det lover. (Ab. A.)¬
Viborger Samler, 1848-05-15
J Ringsted har man fordrevet de tydske Svende og slaaet Politimesterens Vinduer ind.
Viborger Samler, 1848-05-15
Et anseet Handelshuus i Odense har meddeelt "Hemp. Avis, Følgende: Efter Ønske meldes pr. Stafet, at vi nu have afgjort Vished om, at en svensk Armee paa 15 til 16,000 Mand og 4 til 5000 Norske uopholdelig samles ved Bonarp, 3 1/2 Miil fra Helsingborg, for at drage til Jylland. Der er 3 Divisioner; den ene Division befales af Kronprindsen af Sverrig med Garden, den anden af General Dalstrøm, den tredie af General Peyron. General en chef er enten Løvenhielm eller Lefvreen. – Den svenske Marine understøtter Operationerne. Storfyrst Constantin af Rusland ventes til Stockholm i disse Dage, for med en Dampbaad og en Fregat at slutte sig til den svenske Flaade. Endnu er Dampskibet "Camilla, ei kommet fra St. Petersborg, hvorfra vigtige Efterretninger forventes. - Kjøbenhavn, den 9de Mai 1848, afgaaet Kl. 12 1/2 Middag Faaborg, den 9de Mai. Jgaar udskibedes her ved Broen en betydelig Deel brugt Lædertøi, Chakots, Feldt kjedler, Hjelme m.v., der foreløbig oplagdes her. Armeens Hovedkasse udskibedes ligeledes her igaar og blev strax ført til Assens; der var endeel Pengekasser og Fou staaer og de sidste havde paa Enden den betydningsfulde Paaskrivt: "10,000 Rbd."(Hemp. Av.)
Viborger Samler, 1848-05-15
Sønderborg, den 6te Mai. Jgaar Eftermiddags ankom en svensk General Gyllenhaal, ledsaget af Statsraad Lunding. Han besøgte strax General Hedemann og udtalte sig med den største Tilfredshed om Alt, hvad han havde seet. Om Aftenen udbragtes Skaaler for Nordens Monarcher, General Hedemann og den fremmede Gjæst. Den samme Scene gjentog sig udenfor Generalens Vinduer, hvor Garden musicerede, og hvor en stor Masse Mennesker ved patriotiske Sange og tordnende Hurraraab, lagde deres Kjærlighed til Kongen, deres Agtelse for Generalen og deres Skandinaviske Sympathier, (Flopst.) for Dagen.
Viborger Samler, 1848-05-15
General Hedemann har afgivet Commandoen over Als og de derværende Tropper til Oberst Hansen; Hedemann, med sin Stab er gaaet til Fyen, hvor han skal være commanderende General.
Viborger Samler, 1848-05-15
Fra Als er den 6te om Morgenen foretaget en Overgang over Alssund med 2 Batailloner der havde til Øiemeed, at opkaste en Forskandsning i Sundeved til Sikkring for fremtidige Overgange. Fjenden - der udentvivl kun har havt faa Tropper i Nærheden - syntes ikke at have bemærket Overgangen, og havde senere kun gjort meget svage Angreb, der bleve afviste uden noget Tab for os, saa at der kunde arbeides uafbrudt fra Kl. 96, hvorved der blev opkastet et Værk, der yder den dobbelte Fordeel, at sikkre Communicationen med Fastlandet, og at holde Fjenden i en saadan Afstand fra Sønderborg, at denne By vil være sikkret imod Jlden fra denne Side. Værkets Anlæg har nødvendiggjort Afbrændingen, W. O. W. Lehmann. af nogle Huse.
Viborger Samler, 1848-05-15
Den 8de Mai have vore Tropper fra Als atter været i Sundevit; vore Bomber tilføiede Fjenden stor Skade. To Bomber faldt saaledes i en opmarscherende fjendtlig Colonne og sprang midt iblandt Fjenderne; en anden Bombe sprang i selve det Batteri, Fjenden har opkastet, og hvor en Mængde holdt sig skjulte. Værst blev dog Fjenden bragt i Knibe henimod Slutningen af Kampen. Han var nemlig avanceret tæt op imod Dubbel Mølle og vilde med en Colonne paa 3400 Mand omgaae vore Folk og afskjære dem Tilbageveien. Men Fjenden glemte at beregne, at "Merkurius" laae tæt udenfor hans Passage, og den gav ham nu sit glatte Lag i Flanken, hvorpaa han flygtede. Vi have ingen Døde og kun en Saaret. (Berl. Tid.)
Viborger Samler, 1848-05-15
Fra Capt. Bille er der nu indløben Rapport om Affairen i Lillebelt den 8de Mai. Denne har kostet os 6 Døde, 8 haardt og 9 let Saarede, blandt de Sidste Capt. Lieutn. Middelboe, der fik et Streifskud i Ansigtet. Kanonbaadene have lidt endeel, dog er kun een af dem nødt til at løbe ind i Middelfart for at reparere. Hekla har 16 Kugler i Skroget, uden at være synderlig beskadiget, og navnlig har Maskineriet Jntet lidt. Capt. Bille tildeler samtlige Officerer og Mandskab den Roes, at de Alle som En have opfyldt enhver Ordre med Jver og Jntelligents og fægtet som det egner sig for danske Sømænd. Jsærdeleshed nævnes Capt.-Lieutn. Krieger, der, uagtet Grundskud og andre Havarier, holdt ud indtil Signal blev givet til at retirere, og Capt. Middelboe, der selv saaret og med Tab af flere Folk holdt sig paa den meest exponerede Post paa venstre Fløi nærmest Landet. Eftersom Capit. Bille havde indskrænket sig til at beskyde Citadellet ved Fredericia, hvilket ligger ganske afsondret fra Byen og maa betragtes som et militairt Punct, siger Gen. Hedemann i sin Rapport, at det forekommer ham, at Fjendens Fremgangsmaade imod en aaben By som Middelfart, hvor vel omtrent 40 Granater blev ind kastet, er imod Krigsbrug. Heldig nok er dog kun to Steder som Følge heraf afbrændt og det vides ikke, at noget Menneske er bleven saaret. "Dannevirke" beretter, at Preusserne den 8de om Aftenen mellem Kl. 10 og 11 (Kl. 6 havde de standset deres Jld paa Middelfart) fra Snoghøi gave tilkjende, at de ønskede en Baad for at seende en Parlementair overtil Middelfart og at de den 9de om Morgenen gjentoge dette Ønske, men at General Hedemann, der vist med Grund ansaae det Hele for en Spionplan, negtede at sende nogen Baad og satte, for at forhindre enhver mulig Misbrug, Telegraphen ved Middelfart under Vagt.
Viborger Samler, 1848-05-15
Den 10de begravedes høitideligen og med krigerske Honneur i Middelfart de i Kampen ved Fredericia i Mandags faldne danske Matroser; en eller to vare senere døde af deres Saar og Antallet var derfor steget til 6.
Viborger Samler, 1848-05-15
En tydsk Dame, der den 5te De, havde besøgt Hospitalet i Slesvig, har godhedsfuld underrettet en Nærbeslægtet af en af de saarede Officerer og flere af disses Tilstand. Den høire Arm er afsat pa Lieut. Waldemar Schønning, der vel var svag, men iøvrigt befandt sig ret vel; Lieut. D. Høst, der var saaret af en Kugle i Brystet, er befriet fra denne og i Bedring, ligeledes Beissenherz og Hansen; Capitain Mecklenburg, hvis ene Been var afsat, syntes derimod mere lidende. – Alle vare fornøiede saavel med Pleien, som med den militaire Behandling. (Bl. Td.)
Viborger Samler, 1848-05-15
Børsenh., melder, at Gen. Wrangels Hovedqvarteer, er forlagt til Kolding, og at en Dagbefaling fra Generalen erklærer, at en Standsning i Operationerne skal indtræde, efter at Fredericia er bleven besat.
Viborger Samler, 1848-05-15
J Slesvig venter man Prinds Friedrich af Preussen, som det hedder, som en Følge af indledende Fredsunderhandlinger.
Viborger Samler, 1848-05-15
Det 4de slesvigske Valgdistrict, Byerne Slesvig og Eckernførde, har valgt Ritter Bunsen til Deputeret ved det tydske Parlament. (Kan Ritter Bunsen practisere Slesvig ind i Tydskland - siger Fædrel." – er han da ogsaa nærmest til at repræsentere det.) - Ved Valghandlingen i Districtet Sundevit mødte af 3000 Vælgere - 10 Dette afgiver et temmelig slaaende Beviis for, at de tydske Sympathier her ere i et betydeligt Minus. Den provisoriske Regjerings officielle Tidende – "die Schleswig=Holst. Zeitung" – udbryder efter en rosende Fremstilling af Kjøbenhavnspostens politiske Anskuelser: "O, at Fredspartiet maatte seire i Kjøbenhavn. Vi, paa vor Side, ville og ønske intet Andet end Fred og Overeenskomst (Verträgnis). - Selv vore Modstandere have bevidnet, at vor Beretning om Slaget ved Slesvig var affattet i et sømmeligt og, fra det fjendtlige Standpunct, betragtet, endog forsonligt Sprog; de maae ligeledes bevidne, at vi - saavidt Stemningen har tilladt det ikke have aabnet vore Spalter for de absurde og overdrevne Forhaanelser imod de Danske. J denne Tid, da Alles Stræben gaaer ud paa Humanitet, ere Folkefeider og Folkehad endnu mere end en Ulykke; de ere en Skjændsel. Alle intelligente Mænd paa begge Sider hade hine, naar ville disse Mænd virke sammen i Forening?"J en i Altonaer Mercur indrykket Correspondentartikel fra Kiel af 2den Mai hedder det: "Det er klart, at Danmark nu kan underhandle, uden at bortgive Noget af sin Ære... Til den gunstige Bedømmelse om den danske Hær bidrager væsentlig den i det Slesvigske udøvede strenge Mandstugt og det aabne og sande Sprog i de officielle Militairberetninger. De flere, tildeels fabelagtige Udaadsscener, hvori enkelte Danske skulle have gjort sig skyldige, betragtes af det større Publicum som utroværdige Producter i nogle Blade. (Hvorfra denne pludselige Forandring af Medfølelse for os Danske)
Viborger Samler, 1848-05-15
Fra den kongelige svenske Ministerresident har Senatet, i Hamborg modtaget en Erklæring fra den svenske Regjering, som er tilstillet Hoffet i Berlin, og hvori hiin giver tilkjende, at den, uden at ville indblande sig i det Slesvigske Spørgsmaal, dog i det Tilfælde, at Kampen ikke indskrænker sig til Hertugdømmet Slesvig, vil see sig foranlediget til at sende et Troppecorps til Danmark, saafremt de tydske Tropper skulde betræde andre Provindser af det danske Monarki, for at handle i Forening med de Danske, dog ikkun defensivt imod denne Jnvasion eller Landing af tydske Tropper. Ministerresidenten tilføier i sin Note, at den kongelige svenske Regjering ingen Forholdsregler vil tage imod Tydsklands Handel og Skibsfart, og at tydske Handelskibe ogsaa fremdeles uhindrede kunne befare Sverrigs og Norges Farvande, saalænge ingen Fjendtligheder begynde imod disse Lande. (At Foranførte er refereret efter et tydsk Blad, Hamb. Correspd., bør ikke lades ubemærket.)
Viborger Samler, 1848-05-15
Fregatten Gesion, der krydser mellem Helgoland og Elben, har i høi Grad vakt Hamborgernes Frygt og Harme, ikke alene ved den Omstændighed, at den har optaget flere Hamborger Skibe, men ogsaa ved sin overordentlige Lethed i at forandre Station, idet den snart er hist, snart her, hvor man mindst venter den. De hamborgske Kræmmeres Speculationssyge gaaer derfor ud paa at bemægtige sig Fregatten, og de have derfor udsat en høi Priis fordem, der kan tage den. Der siges ogsaa, at 300 Hamborger Matroser ville søge at erhverve sig Prisen, og der tilføies, at en Hr. Godefroi er afgaaet til England, for om muligt at erhverve et armeret Dampskib til dette Øiemed. Vi kunne saaledes vente en lille Søkamp, hvis ikke Hamborgerne skulle komme til Erkjendelse og opgive et Stykke Arbeide, der sikkert vil komme dem dyrt til at staae.
Viborger Samler, 1848-05-15
Fregatten Havfruen, havde indtil den 7de Mai forhindret 26 Skibe, fordetmeste engelske, fra at løbe ind i Stettins Havn. Det var "Hekla" der i Torsdags viste sig ved Aar huus. Dagen efter indtraf det til Kbhavn.
Viborger Samler, 1848-05-15
Aarhuus, den 13de Mai. Med Commandeuren forde fjendtlige Tropper, som havde besat Aarhuus, for ved militair Execution at fremtvinge endeel Forpleinings-Artiklers Præstation af Aarhuus Amt, Oberstl. v. Zastrowblev i Torsdags Eftermiddag afsluttet en Overeenskomst ifølge hvilken der af Amtet skal leveres, i Horsens Kjøbstad, inden førstk. Tirsdag Aften den 16de De. 22 Tønder Rug; 52,500 Pd. Kjød, eller Kreaturer efter levende Vægt, beregnede til 600 Pd. pr. Kreatur, 6,562 Pd. eller 68 Tdr. 60 Pd. Smør; 3,281 Pd. Salt; 13,125 Pd. Riis, eller: 17,500 Pd. Gryn, eller: 150 Tdr. Ærter; 9,843 Potter Brændeviin, og 1225 Tdr. Havre. - De fjendtlige Tropper havde, som meldt, bivoakeret her fra Onsdag Eftermiddag indtil Fredag Morgen, under aaben Himmel, nemlig paa Byens større Pladser, og Gader, hvor de, alene ved Hjælp af Halm, som i denne Anledning var bleven reqvireret i uhyre Masse, gjorde sig det saa mageligt som muligt. Alle Byens Porte, saavelsom Havnen og andre vigtige Puncter, vare besatte af Fjenden. Der holdtes en meget stræng Mandstugt, saa Jndvaanerne ikke lede nogetsomhelst Angreb, hverken paa Liv eller Gods. Men paa den anden Side vare de Fordringer af Levnetsmidler, den Høistcommanderende gjorde, saa betydelige, at vi, for ikke selv at sættes i Forlegenhed, vilde havt vanskeligt nok ved at præstere dem, og var man ikke kommen til en mindelig Overeenskomst, vilde der sandsynligviis være bleven anvendt Magten, da det Forlangte, som det heed, maatte og skulde tilveiebringes Blandt de Artikler, som forlangtes, var ogsaa 27,000 Et garer daglig, altsaa 14 Gange 27,000; men da Byen kun havde et ringe Forraad heraf, slap vi her for denne Leverance.
Viborger Samler, 1848-05-15
En af Dampskibets Kugler var gaaet igjennem Taget paa et Huus, beliggende paa det saakaldte Grønland, og derfra tværsover Reberbanen ind i Fru Lichten bergs Have, dog lykkeligviis uden at gjøre nogen Skade, Det var en 36 Pundinger. "Geiser (?) var formodentlig blot kommen hertil for at recognoscere.
Viborger Samler, 1848-05-15
Ved Afreisen herfra igaar Morges var der tilsagt et betydeligt Antal Vogne, som skulde besørge de fjendtlige Tropper og deres Bagage til Skanderborg, hvor et lignende Antal var tilsagt, for at transportere dem videre til Horsens. Det synes saaledes, som om den hele Hensigt med dette fjendtlige Besøg kun har været at proviantere sig.
Viborger Samler, 1848-05-15
Blandt de fjendtlige Officierer, som opholdt sig her nævnes en Broder til Hertugen af Glücksborg: Prinds Nicolaus, samt Major Krabbe, Lieutn. Holstein, Brockdorff, Capitain Wrangel (Overgeneralens Søn), &c.
Viborger Samler, 1848-05-15
Vi have modtaget den Berigtigelse fra Skanderborg, at Amtmand Lindholm ikke er suspenderet, men ikkun dispenseret. (Aarh. Av.)
Viborger Samler, 1848-05-15
Viborg. Med Dagsposten fulgte følgende Løbeseddel: Det Detaschement slesvig-holsteenske Tropper, som under den preussiske Oberstlieutenant v. Ja strows Commando igaar Morges retournerede hertil fra Aarhuus over Skanderborg, er iaftes henimod Kl. 9. pludseligen brudt op og draget imod Syd. Horsens Postcontoir, den 14de Mai 1848. Smidt."
Viborger Samler, 1848-05-15
Udnævnelser og Entledigelser. Under 11te April er Cancelliraad H. P. Selmer i Naade, og med Pension under Navn af Vartpenge, entlediget fra hans Embede som Chef for 1ste Expeditionscontoir under den forrige Direction for Universitetet og de lærde Skoler. Under 1ste Mai er Adjunct ved Metropolitanskolen samt Arkivar og Secretair ved den Kgl. Commission for Oldsagers Opbevaring J. B. Sorterup i Naade entlediget fra hans Embede ved bemeldte Skole. Under 4de Mai er Lector A. F. Bergsøe udnævnt til Professor extraordinarius i Statsoeconomi ved Kjøbenhavns Universitet. Hs. Majestæt har allern, udnævnte Sognepræst for Holmsland Menighed under Ribe Stift C. F. Hassenfeldt til Sognepræst for Østertørslev Menighed i Aarhuus Stift; Sognepræst for Marslev og Birkende Menigheder i Fyen F. Oldenburg til Sognepræst for Jdestrup Menighed paa Falster; Sognepræst for Nysted og Herridslev Menigheder paa Lolland L. A. Nissen til tillige at være Provst for Musse Herred sammesteds. Cand. theol. A. F. Guldbrandsen, til Sognepræst for Vester-Ulslev Menighed paa Lolland (Besidderen af Grevskabet Knuthenborg udøver jus proponend tildette Sognekald); Assessor i den islandske Landsoverret J Johnsen til Byfoged og 1ste Raadmand i Aalborg Kjøbstad, Birkedommer i Aalborg Birk samt Herredsfoged i en Deel af Fleskum Herred.
Viborger Samler, 1848-05-15
Armeen. Under 2den Mai er Generallieutenant C. v. Høeg, Guldberg, commanderende General i Fyen, Storkors af Dannebroge og Dannebrogsmand, efter Ansøgning fratraadt bemeldte Generalcommando og sat a la suite i Armeen. Under 3die f. M. er dimitteret Major W. Th. v. Oxholm, Kammerherre, Commandeur af Dannebroge og Dannebrogsmand meddeelt en nye Afsked af Krigstjenesten som Generalmajor. Under f. D. er forhenværende Mineurmester ved den Kongl. Artilleri-Brigade, Premierlieutenant v. Chenon, Ridder af Dannebroge og Dannebrogsmand, der er kaldet til Tjeneste ved bemeldte Brigade, tillagt Capitains Characteer. Under f. D. er Overjæger i Kongens Livjægercorps L. F. Drevsen, der er ansat som Lieutenant ved 3die Reserve Jægercorps, udnævnt til Secondlieutenant i Krigsreserven. Under 4de f. M. er den under 3die April d. A. til Major i 2det Jægercorps udnævnte Capitain i 8de Linie-Jnf. Bat. C. C. M. v. Hedemann, Ridder af Dannebroge, tilladt efter Ønske, at træde tilbage Capitainsclassen, og er han derhos ansat ved 12te Lin-Jnf. Bat. Under f. D. er Premierlieutenant J. O. F. v. Høst af 2det Jægercorps, paa Grund af Svagelighed entlediget i Naade af Krigstjenesten med Pension. Under 5te f. M. er Commandeersergeant W. Borre af 8de Linie-Jnf. Bat., der er ansat som Lieutenant ved 3die Reserve-Bat., udnævnt til Secondlieutenant i Krigsreserven. Under 8de f. M. er dimitteret Premlieutn. C. H. W. v. Meyeren, der er ansat som Compagnicommandeur ved 1ste Reserve-Bataillon, tillagt Capitains Characteer.
Viborger Samler, 1848-05-15
AVEnrisskallers. Dybt nedbøiet af Kummer og Smerte bringer jeg fraværende Slægt og Venner det Sorgens Budskab, at min saa inderlig kjære, trofaste og retskafne Mand, min og vort Barns Haab og Støtte Skolelærer Knud Poulsen i Leerberg, efter flere Dages haarde Lidelser ved Døden er afgaaet i hans Alders 27 3/4 Aar og vort Ægteskabs 1 1/2 Aar. Han som er Enkers og de Forladtes Trøst, styrke mig til at bære dette Skjæbnens haarde Slag Leerberg Skole, den 11te Mai 1848. Henriette Poulsen. født Stabell. U. S. Hørning, Skrædder, er flyttet fra St. Hansgade og boer nu hos Skomagermester Hesselberg i St. Mathiasgade.
Viborger Samler, 1848-05-15
J Løbet af de sidste 3 a 4 Uger er bortkommen en for Lærreds=Paraplui med hvid Knap paa. Adressecontoiret anviser Eieren. Dette Blads udenlandske Artikel redig. af Adjunct Reis, den indenlandske af 5 Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-05-16
Sito Tidende. Vivor Forsendes med Brevposten i Danmark og Hertugdømmerne. Tirsdagen den 16. Mai 1848. Nr. 83. 76 Aarg.
Viborger Samler, 1848-05-16
Udenlandske Efterretninger. Tydskland. Efter Efterretninger fra Posen, af 30te April, øste af Kuryer Warszawski, maa det ansees som officielt, at efter Fyrst-Statholderen Paskewitsch-Erivanskys Foranledning, vil en Deputation, bestaaende af 4 af de første Magnater i Kongeriget Polen - iblandt disse Krasinsky - begive sig til St. Petersborg for at bede Keiseren om at restituere det forrige Kongerige Polen i den Tilstand, hvori det var efter Wienercongressen i Aaret 1815 og lige indtil Aaret 1830, da den polske Revolution udbrød, samt tage passende Forholdsregler for at ogsaa de endnu ikke til Kongeriget Polen hørende Deele (naturligviis i det mindste Posen og Galizien) forenes under det russiske Scepter. Efter Efterretninger fra Siebenbürgen skulle endog mange af Jndbyggerne sammesteds ønske at komme under det mægtige Rusland.
Viborger Samler, 1848-05-16
"Berliner Nachrichten, melde fra første Haand, at Preussen har anerkjendt Dronning Jsabella af Spanien.
Viborger Samler, 1848-05-16
Fra Prag skrives under 29de April. Paa at sende Deputerede til det tydske Parlement er ei at tænke. Bøhmen vedbliver at være Østerrig tro, og giver sig nu en liberal Constitution; det vil hellere slutte sig til sine slaviske Brødre – Serberne, Slovakerne og Mährerne, end til et saa kaldet uddeelt og enigt Tydskland. – Efter en nyere Beretning fra Prag af 2den Mai er Roligheden, atter forstyrret paa en meget alvorlig Maade. Tumulten var navnlig rettet imod Jødestaden, der afspærredes af Nationalgarden. Flere Jndivider saaredes, og nogle og tredive arresteredes. Den strengeste Undersøgelse indlededes og enhver Sammenrottering forbødes. – Bøhmen, hedder det i en Skrivelse fra Wien af 28de April, kæmper med større og større Bestemthed og Fasthed for sin Selvstændighed og en bøhmiskerzechisk Deputation er netop i dette Øieblik ankommen til Hovedstaden for at overbringe dens Ønsker d. c. hele Landets Ønsker. Forsaavidt dette kan siges om en overveiende Majoritet, har dette sin Rigtighed; thi Cecherne tælle næsten 4 Mill. Jndivider; medens Tydsk Bøhmerne neppe udgjøre 1 1/2 Mill.
Viborger Samler, 1848-05-16
Tre Deputerede for det tydske Parti ere ligeledes ankomne hertil fra Prag, for at fremlægge for Ministeren, for det Jndre en Skildring af Sagernes sande Tilstand, i Bøhmen, og for fremfor Alt at drive paa at der itid opreises en stærk Dæmning imod det cechiske (slaviske) Parties Separatisme, der stedse bliver frygteligere. Den lynsnare Omvæltning af Forholdene imellem Godseierne og Bønderne medføre mange Forviklinger og vækker hos Bureaucratiet mange Betænkeligheder. Saaledes ere mange faste Eiendomme i Bøhmen, der hvad Taxationen angik fornemmelig beroede paa Tiendeservituterne, faldne meget i Prisen, og paa den anden Side betvivler man, at Bønderne, endog i Østerrig og Mähren, ville anstrenge sig vedbørlig for at drage Fordele af den dem ved Afskaffelsen af Hoveriet tildeelte rundeligere Tid, meget mere erdet at befrygte, at deres Hang til Ørkesløshed og Fylderi vil forøges.
Viborger Samler, 1848-05-16
Kongeriget Ungarn. Efter Meddelelser fra Pesth. af 29de April har den ungarske Regjering ved sin Minister i Wien nedlagt de meest indstændige Forestillinger, der tilsigte det ungarske Militairs øieblikkelige Tilbage sendelse fra Galizien og Mähren og Sagernes skyndsomme Udjævning i Norditalien, for at det ungarske Militair ogsaa kan vende tilbage derfra. Disse Forestillinger ere allerede to Gange, men forgjeves, nedlagte i Wien, den tredie, nu foretagne Forestilling til Wien er at ansee som et Ultimatum, hvori den ungarske Regjering truer med det største Eftertryk, at saafremt det ungarske Militair ikke ufortøvet forlader Mähren og Galizien, da vil den ungarske Regjering foretage de Skridt, som den Regjeringen paa hvilende Ansvarlighed paabyder.
Viborger Samler, 1848-05-16
Det er fremdeles besluttet at sammenkalde snarest muligt en overordentlig Landdag.
Viborger Samler, 1848-05-16
J Banatet ere flere Uroligheder udbrudte. Jllyrismen har udsendt flere Røverhorder imod Ungarn, flere ungarske Familier have taget Flugten. J Stor Kikinda ere fire Øvrighedspersoner dræbte.
Viborger Samler, 1848-05-16
Henimod 1500 jødiske Haandværkere og Handelsbetjente i Pest have ladet sig indskrive til at udvandre til Nordamerica.
Viborger Samler, 1848-05-16
Efterskrift. Spændingen mellem den herværende Regjering og Wiener=Cabinettet antager en betænkelig Characteer. Erkehertug Stephan har med Fasthed sluttet sig til vor Regjering. Den høieste Agitation hersker i denne store Stad. Fulminante Proclamationer opfordre til at gribe til Vaaben, og naar Wienercabinettet ikke snart fatter kloge Beslutninger, forestaae frygtelige Udbrud.
Viborger Samler, 1848-05-16
Frankerig. Nationalforsamlingen aabnedes den 4de Mai. 35,000 Md. stode under Vaaben. Blousernes Antal var stort, men deres Holdning aldeles fredelig. Af Medlemmerne af det forrige Kammer vare tilstede OdilonBarrot, Jsambert, Larabit, Subervie, Dupin, Berryer, Havin, Herbette, Larochejaquelin, Leon de Malleville, o. s. v. Jblandt de nye Medlemmer henlededes Opmærksomheden især paa Beranger, Barbes, Em. Arago, Murat – en Søn af Kong Joachim Murat i Neapel. Blanqui og hans Bande have erholdt en drøi Lection. Til Trods for disse Uslingers Anstrængelser modtoges de til Paris kaldte Linietropper og Nationalgarden med Begeistring. Forbittrelsen imod Blanqui tiltog i den Grad, at en Sværm, der havde samlet sig ved hans Bolig, vilde dræbe ham; men nogle Moderate tilraadte Hoben ei at hædre en saadan Røver ved at tage ham af Dage; man skulde derimod vise ham Foragt.